# Көньяҡ (конструкторлыҡ бюроһы)

М. К. Янгель исемендәге «Көньяҡ» конструкторлыҡ бюроһы — совет, һуңынан украин предприятиеһы, ракета-космос техникаһы әҙерләүсе ойошма.
Рәсәй Оборона министрлығы үҙенең рәсми сайтында «Көньяҡ» КБ-һын СССР-ҙағы алдынғы һәм иң эре фәнни һәм конструкторлыҡ ракета үҙәге тип атай

# Көньяҡ (конструкторлыҡ бюроһы)
## Тарихы

1951 йылда Днепропетровскиҙа төҙөлөү өҫтөндә булған автотрактор заводы үҙ тәғәйенләнешен баллистик ракеталар етештереү производствоһы тип үҙгәртә. Уға «Завод № 586» тигән исем бирелә һәм Р-1, Р-2, Р-5 ракеталарын сығарыу бурысы йөкмәтелә.
Заводтың Будник Василий Сергеевич етәкселегендәге конструктор бүлеге энтуазсылары инициатива күрһәтә һәм хәрби ведомствоға яҡшыртылған теүәллек менән башҡарылған Р-1 ракетаһының модификация проектын тәҡдим итәләр. Проект дәлилле тип таныла, уны тормошҡа ашырыу, шулай уҡ яғыулыҡтың юғары ҡайнарлыҡ компонентында эшләүсе яңы ракета булдырыу өсөн 1954 йылда завод территорияһында махсус конструкторлыҡ бюроһы (ОКБ-586) булдырыла. ОКБ-ның баш конструкторы итеп быға тиклем Ғилми-тикшеренеү институты-88-ҙә баш инженер булып эшләгән — Михаил Кузьмич Янгель, ә уның урынбаҫары итеп В С. Будниктәғәйенләнә .
1956 йылда Капустин яр полигонында ун Р-1УК сафҡа индерелә. 1959 йылда уртаса алыҫлыҡтағы Р-12 шыйыҡсалы баллистик ракетаһы ҡоралланыуға индерелә, шул уҡ йылда юғары ҡайнарлыҡтағы оҙаҡ һаҡланыусы яғыулыҡ компонентындағы Р-16 континент-ара баллистик ракетаһы әҙерләнелә башлай.
1966 йылдан ОКБ-586 конструкторлыҡ бюроһы «Көньяҡ» Конструкторлыҡ бюроһы тип аталып йөрөтөлә.
1971 йылда ОКБ етәксеһе итеп Уткин Владимир Федорович тәғәйенләнә. Уның етәкселегендә БЖРК өсөн ҡаты яғыулыҡлы РТ-23 УТТХ «Молодец» ракетаһы проектлана, ул Стратегик тәғәйенләнешле ғәскәрҙәрен (РСНВ) ҡоралландырыуҙа ҡулланыла. Ул 1983—1993 йылдарҙа "Южмаш"производство ойошмаһына ҡараған Павлоград механик заводында етештерелә.
1991 йылда генераль конструктор, ә 1995 йылда генераль директор итеп Конюхов Станислав Николаевич тәғәйенләнә.
Украинаның Милли йыһан агентлығының генераль директоры бойороғо менән 2010 йылдың 31 авгусынан «М. К. Янгель исемендәге „Көньяҡ“ конструктор бюроһы» дәүләт предприятиеһының Генераль конструктор — генераль директоры итеп Александр Викторович Дегтярев тәғәйенләнә, был вазифаға тиклем ул «Көньяҡ» КБ -ның Генераль конструктор — генераль директорҙың беренсе урынбаҫары вазифаһын биләгән була.
Украинаның Дәүләт йыһан агентлығының 2016 йылдың 17 февраленән А. В. Дегтярев биләгән вазифаһынан бушатыла.
Бөгөнгө көндә «Көньяҡ» конструкторлыҡ бюроһы «Зенит», «Циклон», «Днепр», «Маяҡ» һәм башҡа ракета-йөрөтөүселәрҙе әҙерләү һәм әҙерлеккә булышлыҡ итеү эштәрен алып бара. Конструкторлыҡ бюроһы әҙерләгән ҡорамалдар «Южмаш» заводында сығарыла..

# Көньяҡ (конструкторлыҡ бюроһы)
## Әҙерләү
### Ракеталар

* Р-12
* Р-14
* Р-16
* Р-36
* Р-36М, РС-20, «Днепр»
* УНДА МР-100
* РТ-23
* РТ- 23 УТТХ
* Р-56 — планета-ара, шул иҫәптән, Айға осоу өсөн эксперименталь үтә ауыр РН.
* «Йыһан»
* «Зенит»
* «Циклон»
* «Маяҡ»

# Көньяҡ (конструкторлыҡ бюроһы)
## Әҙерләү
### Космос аппараттары

* «Днепропетровск юлдашы» (ДС), шул иҫәптән, «Интеркосмос» программаһы өсөн серияһы
* «Тайфун» серияһы
* АУОС (АУОС-З, АУОС-СМ)
* «Целина»
* EgyptSat-1